《鲛人歌》
唐代·李颀

鲛人潜织水底居，侧身上下随游鱼。轻绡文彩不可识，

夜夜澄波连月色。有时寄宿来城市，海岛青冥无极已。

泣珠报恩君莫辞，今年相见明年期。始知万族无不有，

百尺深泉架户牖。鸟没空山谁复望，一望云涛堪白首。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。